Harmandir Sahib
Intian pääministeri Indira Gandhi määräsi kesäkuussa 1984 armeijan hyökkäämään sikhiläisen uskonnollisen johtajan Jarnail Singh Bhindranwale valtaamaan Kultaiseen temppeliin. Bhindranwale oli johtanut lukuisia väkivaltaiskuja temppelistä käsin. Välikohtauksessa kuoli satoja ihmisiä. Tapahtuma joka tunnetaan myös nimellä Operaatio sininen tähti, ei päättänyt eikä ratkaissut levottomuuksia, vaan raivostutti entisestään sikhejä. Lokakuun viimeisenä päivänä 1984 Indiran omat sikhihenkivartijat ampuivat Gandhin.
Narendra Modi
Modin hindunationalistinen Intian kansanpuolue (BJP) oli Gujaratissa vallassa, kun äärihindujen ja muslimivähemmistön väkivaltaisuudet, joissa kuoli noin tuhat ihmistä, tapahtuivat vuonna 2002. Modin väitetään hiljaisesti hyväksyneen yhteenotot. Intian 70-vuotispäivän puheessaan Modi kehotti kansalaisia vastustamaan uskonnollista väkivaltaa ja suvaitsemattomuutta. Äärinationalistit olivat tappaneet toistakymmentä ihmistä parina edeltävänä vuonna lehmän kunnian nimissä, myös muslimeja. Hän myös toivoi Kashmiriin halauksia luotien sijaan.